Σάντα Κριστίνα Βαλγκαρντένα

Η Σάντα Κριστίνα Βαλγκαρντένα (ιταλικά: Santa Cristina Valgardena, ) ή Σανκτ Κριστίνα ιν Γκρέντεν (γερμανικά: St. Christina in Gröden, ) είναι πόλη της Ιταλίας της Αυτόνομης Επαρχίας του Μπολτσάνο, που βρίσκεται στις Δολομίτικες Άλπεις και στην κοιλάδα Βαλ Γκαρντένα. 

Το 91,20% του πληθυσμού της μιλά την τοπική ρωμανική διάλεκτο, ένα 5,68% γερμανικά και 3,12% ιταλικάhttp://www.provincia.bz.it/astat/download/mit17_02.pdf  Astat informazioni Nr. 17 - 08/2002.

 Ιστορία 
Είναι άγνωστο πότε πρωτοκατοικήθηκε, πάντως στην ευρύτερη περιοχή των Δολομιτικών Άλπεων και της κοιλάδας Γκαρντένα έχουν βρεθεί ίχνη κατοίκησης, αλλά και βέλη ή άλλα αντικείμενα προϊστορικών χρόνων. Από τους αρχαιολόγους χρονολογούνται περίπου στο 6000 π.Χ.Cfr. Marisa Alessio, New data for the chronology of the Mesolithic in the Dolomites - the radiocarbon dates from Plan de Frea, in "Preistoria Alpina", 29-31, 1996, pp. 145-154.. Αυτές οι αιχμές βελών και άλλα εργαλεία που έχουν βρεθεί, αντιπροσωπεύουν τα πρώτα προϊστορικά ευρήματα όλης της περιοχής των Δολομιτικών Άλπεων. Πιστεύεται ότι η κατοικία ήταν προσωρινή, χωρίς να αποκλείεται μόνιμη εγκατάσταση τον χειμώνα, στην περιοχή έρχονταν για να κυνηγήσουν τροφή τους καλοκαιρινούς μήνες. Κοντά στο Ortisei, βρέθηκαν χάλκινες πόρπες, κοσμήματα, σιδερένια τσεκούρια, σπαθιά γαλατικά, αγροτικά και πρωτόγονα εργαλείαCfr. Romana Prinoth-Fornwagner, I reperti metallici del Col de Flam, in Archeologia nelle Dolomiti, Trento 1993, pp. 95-104..

Η πόλη αναφέρεται με το όνομα αυτό, Αγία Χριστίνα, από το 1277 και ανάλογα με την χώρα όπου ανήκε μεταφραζόταν. Μέχρι το 1923 που ανήκε στην Αυστρία λεγόταν St. Christina in Gröden, ώσπου με την προσάρτηση της στην Ιταλία μετονομάστηκε σε Santa Cristina Valgardena. Σήμερα το όνομα είναι τρίγλωσσο και αναφέρεται και στην τοπική διάλεκτο.

Η πόλη, αλλά και η κοιλάδα Γκαρντένα συνδέθηκαν σιδηροδρομικά με την Αυστρία με το σιδηροδρομικό δίκτυο που κατασκεύασε ο αυστριακός στρατός. Από το 1960 έχουν σταματήσει τα δρομολόγια τρένων και η επικοινωνία γίνεται πλέον με λεωφορεία.

Μνημεία και σημεία ενδιαφέροντος
Στην πόλη υπάρχει ο ναός της Αγίας Χριστίνας σε ρωμανικό ρυθμό, χτισμένη τον 12ο αιώνα. Το 1342 υπέστη εκτεταμένη ανακαίνιση, που άλλαξε το στιλ της, αφού προστέθηκαν στοιχεία γοτθικού ρυθμού.  

 Οικονομία
Η οικονομία της Σάντα Κριστίνα Βαλ Γκαρντένα βασίζεται κυρίως στο τουρισμό, τόσο το καλοκαίρι όσο και το χειμώνα, αφού διαθέτει χιονοδρομικό κέντρο, το οποίο μάλιστα έχει φιλοξενήσει αγώνες του παγκοσμίου πρωταθλήματος σλάλομ.

 Δήμαρχοι 
διάρκεια δήμαρχος  κόμμα 1960 - 1964Josef SkasaΛαϊκό Κόμμα Νότιου Τιρόλο 1964 - 1969Vigil InsamΛαϊκό Κόμμα Νότιου Τιρόλο 1969 - 1971Vigil InsamΛαϊκό Κόμμα Νότιου Τιρόλο 1971 - 1974Joachina MussnerΛαϊκό Κόμμα Νότιου Τιρόλο 1974 - 1980Hermann KeimΛαϊκό Κόμμα Νότιου Τιρόλο 1980 - 1985Hermann KeimΛαϊκό Κόμμα Νότιου Τιρόλο 1985 - 1990Franz DemetzΛαϊκό Κόμμα Νότιου Τιρόλο 1990 - 1995Franz DemetzΛαϊκό Κόμμα Νότιου Τιρόλο 1995 - 2000Bruno SenonerΛαϊκό Κόμμα Νότιου Τιρόλο 2000 - 2005Bruno SenonerΛαϊκό Κόμμα Νότιου Τιρόλο 2005 - 2010Bruno SenonerΛαϊκό Κόμμα Νότιου Τιρόλο 2010 - σήμεραEugen HoferΛαϊκό Κόμμα Νότιου Τιρόλο

Παραπομπές

Βιβλιογραφία
  Luis Stuffer, Die Pfarrkirche von St. Christina in Gröden, S. Cristina, 1993.
  Edith Senoner, 150 ani Mujiga S. Cristina - Musikkapelle St. Christina in Gröden, S. Cristina, Comune di S. Cristina, 2006.
  Deborah Vinatzer, Sabine Piazza, S. Cristina 1870-1970: zacan n iede / Bilder aus vergangenen Zeiten / come era una volta, S. Cristina, Cunsëi de furmazion de S. Cristina, 2009.

 Εξωτερικοί σύνδεσμοι 
 Comune di Santa Cristina Valgardena
 Centro fondo

Κατηγορία:Δήμοι της Αυτόνομης Επαρχίας του Μπολτσάνο